
         AVIZ
asupra proiectului de Lege pentru modificarea art.9 alin.(1) din 
Legea nr.544/2001 privind liberul acces la informaţiile de interes public

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectului de Lege pentru modificarea art.9 alin.(1) din Legea nr.544/2001 privind liberul acces la informaţiile de interes public, trimis cu adresa nr. Pl.x 690 din 4 noiembrie 2008, înregistrată cu nr. 31/1070 din 4 noiembrie 2008. 


Senatul, în calitate de primă Cameră sesizată, a adoptat  această iniţiativă legislativă în şedinţa din 6 octombrie 2008.


În conformitate cu dispoziţiile art. 75 din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, menţionată mai sus, în şedinţa din 27 ianuarie 2009.


Membrii Comisiei au examinat iniţiativa legislativă supusă avizării, expunerea de motive la propunerea legislativă, avizul favorabil, cu observaţii şi propuneri, al Consiliului Legislativ, trimis cu adresa nr. 508 din 29.04.2008, precum şi punctul de vedere al Guvernului, transmis cu adresa nr. 1386 din 11 iunie 2008, prin care acesta nu susţine adoptarea iniţiativei legislative. 

În urma dezbaterilor, Comisia juridică, de disciplină şi imunităţi a hotărât, în unanimitate, avizarea negativă a propunerii legislative, întrucât domeniul de reglementare vizat va face obiectul unui proiect de hotărâre de Guvern privind instituirea unui tarif unic şi rezonabil ce va fi actualizat anual.


În raport de obiectul şi conţinutul său, propunerea legislativă face parte din categoria legilor ordinare.

